ตามนั้นเลยครับ ตื่นมาคอจะแห้งๆ บางทีเผลอตื่นมาพบว่าหายใจทางปากด้วยพอจะมีวิธีแก้ไหมครับ
สวัสดีค่ะ สาเหตุของการนอนอ้าปาก อาจเกิดจาก1. การเป็นภูมิแพ้ มีน้ำมูกในรูจมูก รูจมูกบวม ทำให้เวลานอนหายใจไม่สะดวก ร่างกายจึงต้องหายใจทางปากแทน2. การมีลิ้นไก่ยาว ทำให้ขัดขวางทางเดินหายใจได้เช่นกัน ร่างกายจึงต้องอ้าปากหายใจช่วยเช่นกัน ซึ่งลิ้นไก่ที่ยาวอาจทำให้มีอาการนอนกรนร่วมด้วย3. เป็นโครงสร้างทางกายภาพของริมฝีปากในบางคนที่ปากจะไม่ปิดสนิทเมื่ออยู่ในภาวะผ่อนคลาย หรืออาจเกิดจากการมีฟันยื่นเหยิน4. มีโรคหัวใจโต ทำให้เกิดเลือดคั่งในปอด หายใจได้ลำบาก ร่างกายต้องใช้การหายใจทางปากช่วย แต่มักมีอาการอื่นๆ ร่วมอีก เช่น เหนื่อยหอบ นอนราบไม่ได้ เท้าบวม เป็นต้นดังนั้นการแก้ไข ขึ้นอยู่กับสาเหตุที่เป็นค่ะ ในเบื้องต้นให้ลองใช้การนอนตะแดงดูว่าอาการบรรเทาหรือไม่